**06.04.2021.**

**E pasta nosaukums**

Par Covid-19 vakcinācijas uzsākšanu jaunām prioritārām grupām

**E pasta teksts**

Nacionālais veselības dienests atbilstoši Veselības ministrijas 02.03.21. un 03.04 21. rīkojumiem Nr. 90 un 91 informē, ka uzsākta sekojošu prioritāro grupu vakcinācija:

No 03.04.21

**√ Personas, kuras dzīvo vienā mājsaimniecībā ar bērniem, kuriem ir noteiktas hroniskas un imūnsupresējošas slimības**

Lēmumu par vakcināciju pieņem:

* **Ģimenes ārsts, ārstējošais speciālists**, atbilstoši SPKC rekomendācijām.

SPKC mājas lapā pieejams orientējošs diagnožu un slimību un veselības stāvokļu saraksts un tā nolūks ir tikai vispārīgi informatīvs.

Lēmumu par pacienta vakcināciju pret Covid-19 infekciju pieņem ārsts, izvērtējot ieguvumu un risku – to varbūtību un ietekmes smagumu katrā gadījumā individuāli.

* Citos gadījumos vakcinācijas iestādē vakcinējamai personai jāaizpilda apliecinājums (pielikumā) un jāuzrāda medicīnisks dokuments - konsultanta slēdziens vai izraksts no slimnīcas, kas izsniegts pēdējo divu gadu laikā un apliecina hroniskas slimības esamību bērnam, kā arī bērna dzimšanas apliecība vai ieraksts pasē, kas apliecina saistību ar konkrēto bērnu.

**Nosūtījums** jāizsniedz gadījumos, ja vakcinācija netiek veikta ģimenes ārsta praksē un bērna aprūpētājam nav medicīniska dokumenta, kas apliecina bērna hroniskas slimības esamību.

Nosūtījumu primāri izsniedz attālināti. Nosūtījums var tiks sagatavots gan e-veselībā vai 027/u formā, norādot:

• pamatdiagnozi – **U11.9** „Nepieciešamība imunizēt pret Covid-19”;

• blakus diagnozi – **Z63.7** “Citi ģimeni satraucoši un saimniecību ietekmējoši dzīves gadījumi” (Raizes (normālas) par slimu cilvēku ģimenē, Veselības problēmas ģimenē, Slims vai uztraukts ģimenes loceklis, Izolēta ģimene).

Reģistrējot šo grupu personu vakcinācijas faktu e veselībā, tiek norādīta indikācija - **Kontakts ar personām ar hroniskām slimībām.**

Vairāk informācijas:

[**https://www.vmnvd.gov.lv/lv/jaunums/personas-kuras-dzivo-viena-majsaimnieciba-ar-berniem-kuriem-ir-noteiktas-hroniskas-un-imunsupresejosas-slimibas-vakcinacijas-pret-covid-19-organizacijas-kartiba-no-030421-0**](https://www.vmnvd.gov.lv/lv/jaunums/personas-kuras-dzivo-viena-majsaimnieciba-ar-berniem-kuriem-ir-noteiktas-hroniskas-un-imunsupresejosas-slimibas-vakcinacijas-pret-covid-19-organizacijas-kartiba-no-030421-0)

No 03.04.21.

**√ Personas, kuras mājās aprūpē smagi slimas personas**

Lēmumu par vakcināciju pieņem:

1. ģimenes ārsts, ārstējošais speciālists;

2. citos gadījumos personai vakcinācijas iestādē ir jāaizpilda apliecinājums ( pielikumā) , ka aprūpē personu, kurai ir neatgriezeniski funkcionālie traucējumi/smaga slimība.

Vairāk informācijas:

[**https://www.vmnvd.gov.lv/lv/jaunums/personas-kuras-majas-aprupe-smagi-slimas-personas-vakcinacijas-pret-covid-19-organizacijas-kartiba-vakcine-no-030421-0**](https://www.vmnvd.gov.lv/lv/jaunums/personas-kuras-majas-aprupe-smagi-slimas-personas-vakcinacijas-pret-covid-19-organizacijas-kartiba-vakcine-no-030421-0)

Reģistrējot šo grupu personu vakcinācijas faktu e veselībā tiek norādīta indikācija-**Kontakts ar personām ar hroniskām slimībām**

**IV prioritāri vakcinējamā grupa**

No 04.04.21.

**√ Personas 60-70 gadu vecumā**

Vairāk informācijas par prioritārām vakcinējamām grupām:

[**https://www.vmnvd.gov.lv/lv/prioritari-vakcinejamo-personu-grupas**](https://www.vmnvd.gov.lv/lv/prioritari-vakcinejamo-personu-grupas)

E pasta pielikumā informācija par aktuālām vakcinējamo prioritāri vakcinējamo personu grupā, kurām var veikt Covid-19 vakcināciju.

Atjaunotā vakcinācijas rokasgrāmatas versija ( 01.04.21) pieejama:

[**https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem-aktualizeta-01042021**](https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem-aktualizeta-01042021)